Severin Freund

Severin Freund (født 11. mai 1988 i Freyung, Bayern) er en tysk tidligere skihopper som representerte WSV DJK Rastbüchl. Han tok ett OL-gull og tre VM-gull, derav  ett individuelt, og ett individuelt VM-gull i skiflyging. Han konkurrerte i verdenscupen fra 2007 til 2022 og vant 22 verdenscuprenn og verdenscupen sammenlagt i 2014/15-sesongen. Hans personlige rekord ble 245 meter, satt i Vikersund 15. februar 2015. 

 Karriere 
Freund debuterte internasjonalt i et FIS-renn i Hinterzarten i 2002. Han deltok i junior-VM i 2003, 2005, 2006 og 2008. Han ble juniorverdensmester med Tyskland i lagkonkurransen i Zakopane i 2008. Individuelt er hans beste plassering 13.-plass i Kranj i 2006.

I verdenscupen debuterte han med 50.-plass i Engelberg 22. desember 2007. Sammenlagt i verdenscupen ble han nummer 48 i sesongen 2008/09 og nummer 42 i sesongen 2009/10. Han fikk sitt store gjennombrudd sesongen 2010/11 da han vant to renn, samt en andreplass og to tredjeplasser. Sesongen 2011/2012 fulgte han opp den gode hoppingen med tre pallplasseringer.

Freund deltok i Ski-VM 2011 i Oslo og til tross for at han falt i sitt siste hopp tok det tyske laget bronse i Midtstubakken i lagkonkurransen. De andre hopperne på laget var Martin Schmitt, Michael Neumayer og Michael Uhrmann. Han ble nummer 7. individuelt i normalbakken og 12. i storbakken.

I Vinter-OL 2014 ble han olympisk mester i laghopp, og senere samme år ble han verdensmester i skiflyging etter at kun to av fire omganger ble gjennomført grunnet dårlige værforhold. Norske Anders Bardal fikk sølv, og slovenske Peter Prevc fikk bronse. Freund endte på 3.-plass i verdenscupen sammenlagt i sesongen 2013/14.

Freund var med på det tyske laget som ble verdensmestere i Mixed lag under Ski-VM 2015 i Falun. Han fulgte opp individuelt med å ta gullet i storbakken. Freund vant verdenscupen sammenlagt sammenlagt sesongen 2014/15. Freund endte på samme poengsum som Peter Prevc, og ble tildelt seieren ettersom han hadde flest rennseire, Freund hadde ni og Prevc hadde tre. 

De påfølgende årene opplevde Freund tilbakegang i sin karriere som følge av alvorlige kneskader, og han fikk ikke muligheten til å være med å forsvare Tysklands tittel som olympisk mester i lagkonkurransen under Vinter-OL 2018. Han gjorde comeback i sesongen 2018/19, men oppnådde ikke gode resultater. Da det tyske laget skulle tas ut til Ski-VM 2019 ble Freund utelatt fra troppen.

Freund var med på Tysklands lag som vant lagkonkurransen i Ski-VM 2021 i Oberstdorf.

Han la opp etter ett hopp på 215 meter i Planica 27. mars 2022.

miniatyr|Severin Freund i Vikersund 2012
 Verdenscupseire 
 Nr. Dato Sted HS115. januar 2011 SapporoHS134230. januar 2011 WillingenHS145324. november 2012 LillehammerHS10041. desember 2012 KuusamoHS14258. desember 2013  Lillehammer  HS138626. februar 2014 FalunHS134728. februar 2014 LahtisHS13089. mars 2014 OsloHS134921. mars 2014 PlanicaHS1391014. desember 2014 Nizjnij TagilHS1341110. januar 2015 TauplitzHS225121. februar 2015 WillingenHS145137. februar 2015 Titisee-NeustadtHS1421415. februar 2015 VikersundHS2251510. mars 2015 KuopioHS1001612. mars 2015 TrondheimHS1401714. mars 2015 OsloHS1341815. mars 2015 OsloHS134195. desember 2015 LillehammerHS1002013. desember 2015 Nizjnij TagilHS1342129. desember 2015 OberstdorfHS1372226. november 2016 RukaHS142

 Deltakelser i verdenscupen 

miniatyr|høyre|Severin Freund på pressekonferanse under Ski-VM i Oslo 2011
 Noter 
dns: Startet ikke
dsq: Diskvalifisert
miniatyr|høyre|Det tyske laget mottar sine sølvmedaljer etter lagkonkurransen under Ski-VM 2013
 Referanser 

 Eksterne lenker 

 WSV Rastbüchl: Sportlicher Werdegang von Severin Freund

Kategori:Tyske skihoppere
Kategori:Olympiske mestere for Tyskland
Kategori:Verdensmestere i skiflyging
Kategori:Verdensmestere i skihopping
Kategori:Deltakere under Ski-VM 2011
Kategori:Deltakere under Ski-VM 2013
Kategori:Deltakere for Tyskland under Vinter-OL 2014
Kategori:Skihoppere under Vinter-OL 2014
Kategori:Medaljevinnere under Vinter-OL 2014
Kategori:Deltakere under Ski-VM 2015
Kategori:Personer fra Landkreis Freyung-Grafenau
Kategori:Fødsler i 1988
Kategori:Tyske mestere i skihopping
Kategori:Juniorverdensmestere i skihopping
Kategori:Deltakere under Ski-VM 2021